text: Linda Andrews og hennar ómetaliga væl spælandi bólkur vísti á Summarfestivalinum hvussu Gospel skal spælast, úr enda í annan var framførslan topp professionell.
text: #000004
text: Við sær hevði Linda fýra føroyskar kórsangarar, ein føroyskan James á trummum og tríggjar fantastiskar útlendingar á gittara, bassi og keyboard. Bólkurin var so ótrúliga vælspælandi, at tónleikurin kýndi oyrunum. Soloir vóru leveraðar hegnisliga og við stórum kreativiteti. Bæði Linda og kórið sungu sum dreymar, og ljóðmaðurin gjørdi sítt til fulnar. Sjálvt ein svorðin R’n’B hatari sum eg smeltaði og bleiv rørdur av tónleikinum. Hetta kanska serliga tí Linda er ein gospel diva, ið ikki dettir í út-tambaðu R’n’B grøvina í øllum førum ikki so ofta og ikki long pettu í senn. Løgini vóru eisini øgiliga væl arrangeraði, soleiðis, at tað var áhugavert at lurta at, vøkur kór og góð balansa millum instrumentini.
text: #000006
text: Linda hevur nógvar royndir sum kórsangari og kórleiðari. Men tað er eitt stórt lop at skula vera oddakvinna í einum bólki, og her vóru ávísir veikleikar at síggja. Serliga tá tað snúði seg um útstráling og kropsmál. Hennara armasvingan og peikifingrar tyktust dekan ov ónátúrlig. Har var ikki tað kropsliga gruvið, ið ofta eyðkennir gospel sangarar. Eisini vóru hennara lítlu røður millum løgini margháttligar – pedagogiskar á ein løgnan hátt. Tú kendi ikki, at hetta var ein oddakvinna við stjørnudusti, sum tosaði við okkum, men kanska heldur ein pedagogur á eini tónleikaterapi workshop, eg veit ikki um hetta er gott ella ringt, men tað kendist løgið.
text: #000008
text: Hóast føroyska songkvinnan Linda Andrews og føroyska dansarinnan Vígdis Hentze Olsen vóru við til at tryggja danska Eurovision vinnaranum DQ atgongd til stóru evropeisku finaluna í Helsinki, so verður hvørgin teirra at síggja á pallinum leygarkvøldið, tá væntandi væl yvir 100 milliónir hyggjarar seta seg frammanfyri sjónvarpsskíggjan.
text: #000011
text: Upprunaliga skuldu bæði Linda og Vígdis við til Finlands, og Linda hevur somuleiðis sungið kór á upptøkunum av vinnaralagnum Drama Queen, ið hevur verið nógv at hoyrt í Danmark. Men tá avtornaði, fingu Linda og Vígdis at vita, at tær ikki sluppu við til Finlands. Tað er koreografurin hjá Danmarks Radio, ið hevur lagt framførsluna hjá DQ til rættis, sum hevur vrakað føroysku luttakarnar. Grundgevingin var, at Linda ikki dugur nóg væl at dansa og at Vígdis ikki dugur nóg væl at syngja. Nýggja koreografiin kravdi, at talan var um dansandi kórsangarar, og so var ikki pláss til ikki dansandi kórsangarinnuna Lindu og ikki syngjandi dansarinnuna Vígdis. Sostatt mugu føroyingar brynja seg við toli, tað verður sostatt minst eitt ár inntil vit á fyrsta sinni sleppa at uppliva ein føroying í Eurovision finaluni ella í grand prixnum, sum tað eitur á góðum gomlum føroyskum.
text: #000012